kardosdrur/scandi-wiki huggingface dataset:
Immervad Bro

Immervad bro er en af kun en håndfuld bevarede broer på den gamle Oksevej i Sønderjylland. Det er en stenbjælkebro. Den er placeret i Aabenraa Kommune 3 km nord for Hovslund Stationsby. Immervad Bæk, som den krydsede, løber i dag på grund af vandløbsreguleringer, i et dybere leje under en moderne bro få meter nordpå, og det gamle åløb er derfor tørlagt.

Konstruktion 
Immervad Bro er bygget i 1786, og den er som nævnt en stenbjælkebro. Modsat de senere byggede broer med hvælvede gennemløb har man her konstrueret broen med forbillede i tidligere broer af træ. Broen har to gennemløb, for det samlede spænd er så stort, at man har været nødt til at afstive konstruktionen med lodrette bropiller midt i åløbet. Selve broen dannes af vandrette stenbjælker, der er op til 4,35 m lange og alle udspaltet fra én og samme granitblok, som lå ved Fredhule nær Haderslev.

Se også 
 Hærulfstenen 2 km syd for broen
 Hærvejen
 Povlsbro
 Gejlå Bro

Ekstern henvisning 

Fredede broer og viadukter i Danmark
Bjælkebroer
Bygninger, konstruktioner og anlæg i Haderslev Kommune
Etableret i 1786
Bygninger, konstruktioner og anlæg i Aabenraa Kommune
Stenbroer
ATI

ATI Technologies U.L.C., grundlagt i 1985, er en stor producent af grafikchips og grafikkort, og har været et fuldstændigt datterselskab af AMD siden oktober 2006.

Se også 
 NVIDIA
 AMD

Eksterne henvisninger 

 ATI website 
 Den uofficielle ati linux wiki 

AMD
Toronto
Elektronikvirksomheder fra Canada
Ophørt i 2006
Povls Bro

Povls Bro er enkeltbuet stenbro, som fører Hærvejen over Bjerndrup Mølleå syd for Urnehoved, nordvest for Kliplev i Sønderjylland. Broen har sit navn efter den tidligere hærvejskro Povls Kro nord for broen. Kroen blev af de handlende brugt som overnatning, mens okserne kunne græsse nede på markerne omkring Povls Bro. Bygningerne ligger stadig ud til Hærvejen, men indgår nu i en gård, med et herberg for vandreturister.

Broen er opført i 1844 som erstatning for en tidligere egetræsbro, oprindeligt opført i 1744. Egetræsbroen blev i 1780 erstattet af en ny træbro som også måtte repareres og udskiftes adskillige gange. Den 3,75 m lange og 5,00 m brede bro er en hvælvet selvbærende granitstensbro opført af råt tilhuggede granitkvadrer af forskellige størrelser. 1970 blev den restaureret og forstærket og fremstår nu helt som ved opførelsen i 1844. Broen er stadig i brug og fuld farbar - også for personbiler.

Se også 
 Immervad Bro
 Gejlå Bro

Eksterne henvisninger og kilder 

 www.graenseforeningen.dk
 www.dengang.dk

Fredede broer og viadukter i Danmark
Bygninger, konstruktioner og anlæg i Aabenraa Kommune
Etableret i 1744
Stenhvælvsbroer
Gejlå Bro

Gejlå Bro er én af kun en håndfuld bevarede broer på den gamle Oksevej i Sønderjylland. Det er en stenbro med selvbærende dobbeltbuer udført i kløvet og tilhugget granit. Broen blev opført af Thomas Fries fra Flensborg og indviet 21. august 1818. Bygmesterens navn og årstal er indhugget i en af gelænderstenene. Den ligger sydvest for Kliplev, umiddelbart nord for Bommerlund Plantage.

Se også 
 Hærvejen
 Immervad Bro
 Povlsbro

Referencer

Ekstern henvisning 

Fredede broer og viadukter i Danmark
Bygninger, konstruktioner og anlæg i Aabenraa Kommune
Etableret i 1818
Stenhvælvsbroer
Hooray for Boobies

Hooray for Boobies udkom d. 4. Oktober 1999 og er Bloodhound Gangs tredje album.

Numre 

 [3:39] – "I Hope You Die"
 [4:02] – "The Inevitable Return Of The Great White Dope"
 [0:34] – "Mama's Boy"
 [3:54] – "Three Point One Four"
 [4:36] – "Mope"
 [3:49] – "Yummy Down On This"
 [2:21] – "The Ballad Of Chasey Lain"
 [0:15] – "R.S.V.P."
 [4:00] – "Magna Cum Nada"
 [4:20] – "The Bad Touch"
 [0:14] – "That Cough Came With A Prize"
 [3:07] – "Take The Long Way Home"
 [5:02] – "Hell Yeah"
 [5:24] – "Right Turn Clyde"
 [0:10] – "This Is Stupid"
 [5:37] – "A Lapdance Is So Much Better When The Stripper Is Crying"
 [0:10] – "The Ten Coolest Things About New Jersey"
 [3:25] – "Along Comes Mary"

Sangene nr. 19. til og med nr. 46. er stilhed
47. [3:31] – "Studio Bullshit" (skjult sang)

Album fra 1999
Bloodhound Gang-album
Alternative-album
Jeroen van Veen

Jeroen van Veen (født 26. oktober 1974) er bassist i det hollandske goth metalband Within Temptation.
Jeroen har været med i bandet siden det blev adannet i 1996. Selvom han er bassist i bandet, kan han også spille på trommer. I hans fritid skaber han hjemmesider. Han siger at hans mest pinlige øjeblik i bandet var, da de i Bergen op Zoom sang "tillykke med fødselsdagen". Han kan lide sci-fi- og gyserfilm. Hans yndlingsmusikgenre er progressiv rock, symfonisk rock og guitarrock.

Referencer

Eksterne henvisninger 
 

Musikere fra Nederlandene
Bassister
Within Temptation
Martijn Spierenburg

Martjin Spierenburg (født d. 30 januar, 1975) spiller keyboard i det hollandske , gothic metal band, Within Temptation

Within Temptation
Musikere fra Nederlandene
Lier

Lier er en kommune i Viken fylke i Norge.
Den grænser i nord til Modum og Hole, i øst til Bærum, Asker og Røyken, i syd og vest til Drammen, og i vest også til Nedre Eiker og Øvre Eiker.

Nogle kender Lier som jordbærbygden, mens andre tænker på æbler og grøntsager. Landskabet giver gode turmuligheder både sommer og vinterstid. Lier har fået tilnavnet «Den Grønne Lunge Mellem Oslo og Drammen».

Areal og befolkning 
De fleste af kommunens indbyggere bor i byerne Tranby, Nøste, Gullaug, Lierskogen, Sylling eller Lierbyen. Andre byer er Reistad, Sjåstad og Egge.

Lier råder over cirka en tredjedel af Finnemarka, et meget brugt skovområde med gode tur-, fiske- og bademuligheder.

Den største sø i kommunen, som er en gren af en af Norges største indsøer, Tyrifjorden, hedder Holsfjorden. Den har sit inderste punkt i Svangstrand lige nedenfor Sylling. Der findes også nævneværdige søer som Nykjua og Goliatten.

Kulturarrangementer 
Hvert andet år arrangeres Lierdagene i af kommunen. De er en fejring af Lierbygdens folkelige og varierede kultur og samfundsliv, hvor mange forskellige virksomheder deltager med markedsboder, underholdning og diverse aktiviter. Dagene havde i 2005 10-års jubileum.

På Gillhusodden i Lier holdes hvert andet år, for første gang i 2000, et friluftsspil «Hallvards valg» om legenden om St. Hallvard.

Seværdigheder 
 Bydgeborgen – Forskansning fra middelalderen beliggende på Fosskollen.
 Gjellebekk Skanse – Forsvarsværk fra  i 1716 under Den Store Nordiske Krig. Lige i nærheden finder man også en marmorgrube og en obelisk rejst til ære for kong Frederik 5.s besøg i 1749.
 St. Hallvards Minde – Mindested for Oslos skytshelgen, som fødtes, levede og døde i kommunen.
 Gilhusodden – Naturreservat og populært friluftsområde, hvor der findes en række sjældne fuglearter.

Kendte liunger 

 Martin Kolberg (1949–), politiker, statssekretær, født i Drammen, voksede op i Lier
 Thorbjørn Jagland (1950–) – Politiker og tidl. statsminister (Det Norske Arbeiderparti).
 Bjørn Eidsvåg (1954–) – Sanger og præst, bosat i Lier, oprindelig fra Sauda.
 Kadafi Zaman (1973-), journalist, lokalpolitiker, født i Drammen

Kilder og henvisninger 

 Kommunefakta fra Lier på ssb.no
 Lier Rundt 
 Æblefestivalen 
 Digital bygdebog fra Lier

Kommuner i Viken
Kommuner i Buskerud
Forstæder til Drammen
Stephen van Haestregt

Stephen van haestregt (født 12. september 1972) var trommeslager i det hollandske, gothic metal-band Within Temptation indtil 2011.

Diskografi 
 Ambeon: trommer 
 Orphanage: trommer
 Within Temptation: trommer

Within Temptation
Trommeslagere
Musikere fra Nederlandene
Aramæisk (sprog)

Aramæisk er et semitisk sprog, som det hebraiske og arabiske sprog og alfabet er inspireret af. Sproget bliver talt af aramæere og senere af assyrere/kaldæere i nutidens Irak, Syrien, sydlige Tyrkiet (bl.a. Mardin), Iran (Urmia) og Libanon, da det blev lingua franca. Enkelte afsnit i Det Gamle Testamente blev skrevet på aramæisk. Det er Ezras Bog 4,8-6,18 samt 7,12-26, og Daniels Bog kapitel 2,4-7,28. Endvidere var aramæisk Jesus' modersmål og det sprog han brugte til daglig. I sin spillefilm The Passion of the Christ fra 2004 har Mel Gibson ladet skuespillerne tale aramæisk, i den grad man kan rekonstruere sproget, som det blev talt for 2.000 år siden.

Codex syriacus har med enkelte afvigelser i givet ideer om udtale af sproget..

Ligesom alle andre sprog, har aramæisk ændret sig med tiden og bliver i dag kaldt for ny-aramæisk/Assyrisk. Aramæisk er modersmålet for assyrerne i dag og bruges også som liturgisk sprog af de kristne maronitter i Libanon og i Østens assyriske kirke blandt kristne assyrere verden over.

Aramæisk og hebraisk 
De jøder, som var i fangenskab i Babylon 586-538 f.Kr., talte oprindeligt hebraisk, men blev under eksilet påvirket af, at de vigtigste talesprog i det nybabylonske rige var aramæisk og akkadisk. I århundrederne efter tilbagekomsten til Israel er hebraisk fyldt med låneord fra disse to sprog og efterhånden også låneord fra persisk, og efter Alexander den stores erobringer også fra græsk. På samme måde overtog jøderne i babylonsk eksil det aramæiske skriftsprog, som i tilpasset udgave benyttes som hebraisk skriftsprog i dag. Det skriftsprog, hebraisk i ældre tid blev skrevet på, kaldet palæo-hebraisk, var en variant af et vest-semittisk konsonantsystem, og blev sporadisk benyttet frem mod vor tidsregning.

Forskere under ledelse af professor Geoffrey Khan ved Cambridge Universitet arbejder i England på at bevare det uddøende aramæisk for eftertiden.

Henvisninger 

Semitiske sprog
Sprog i Syrien
Sprog i Irak
Assyrere
Aramæere
Logitech G15

Logitech G15 er et tastatur produceret af Logitech, designet og udviklet specielt til computerspillere. Det inkluderer 18 makrotaster, der hver kan have tre makroer tildelt sig, og et bagbelyst monokromt LCD-display, der kan vise behjælpelige informationer fra understøttende programmer og spil.

Logitech har sammen med tastaturet udgivet et SDK til LCD-displayet, så man kan give understøttelse til G15 til sine programmer.

Spil- og programunderstøttelse 
G15 har som standard understøttelse for mange spil. Til disse spil kan informationer som ammunition, helbred og grej spilleren besidder vises på LCD-skærmen. Visse spil kræver patches for at G15-keyboardet kan bruges sammen med dem. Detaljer for disse spil kan findes på denne side . Spil, der i øjeblikket er officielt understøttet er vist på listen forneden.

Andre funktioner 
 Understøttelse med LCD Studio-software
 Muligheden for at lave hotkeys (genveje)
 Muligheden for at lave makroer uden det inkluderede program, "Keyboard Profile" (fx under et spil)
 Muligheden for at slå Windows-tasten fra med en knap på keyboardet
 Muligheden for at vise det nuværende afspillende medie i LCD-panelet (Til brug med Windows Media Player, iTunes, etc.)
 Hele enheden er bagbelyst med blå LED-lysdioder der kan blive slået til eller fra ved at trykke på en knap
 Medie- og lydstyrkekontrolknapper
 Indbygget USB 1.1 hub med to eksterne USB-porte placeret bag på enheden
 Foldbart LCD-anel (til sikker opbevaring)
 Kabeldirigering på undersiden af enheden

Se også 
 Logitech
 Logitech 'G'-serie
 Tastatur

Eksterne henvisninger 

 Logitech website
 LCD Studio

Computertastaturer
DSFA Records

DSFA Records er et pladeselskab, der producerer musik af genren metal. DSFA = Doesn't Stand For Anything. Pladeselskabet er stiftet af Anthony van den Berg.

Diskografi
Orphanage Oblivion (CD)  
Frozen Sun (2) Unspoken (CD)  
Orphanage By Time Alone (CD) 
Within Temptation Enter (CD)  
Within Temptation The Dance (EP) (CD)  
Trail Of Tears Disclosure in Red (CD)  
Callenish Circle Graceful... Yet Forbidding (CD)  
Within Temptation Mother Earth (CD)  
Within Temptation Mother Earth (2xCD, Ltd)  
Within Temptation Our Farewell (CD, Maxi)  
Within Temptation Ice Queen (CD, Maxi)  
Within Temptation Ice Queen (CD, Maxi)  
Within Temptation Ice Queen (CD, Maxi)

Pladeselskaber fra Nederlandene
Årets Mål

Siden 2001 er Årets Mål i Superligaen blevet kåret, Årets Mål i Superligaen afgøres ved SMS-afstemning arrangeret af Danske Spil. Fra 2006 begyndte TV2 og DBU også at lave en afstemning om Årets Mål i dansk fodbold.

Vinderne

Referencer 

Kåringer i dansk fodbold
Morten Wedendahl

Morten Wedendahl (født 29. januar 1961 i Virum) er en dansk komponist og kapelmester.

Han har været kapelmester på flere revyer og musicals, bl.a. Klokkeren fra Notre Dame,  Blood Brothers, Nykøbing Falster Revyen og Odense Sommerrevy. 

Morten Wedendahl har endvidere skrevet musikken til musicalversionen af Baronessen fra Benzintanken, der fik premiere 28. juni 2007 med bl.a. Sofie Lassen-Kahlke og Julie Lund i hovedrollerne.

Reference 

Komponister fra Danmark
Personer fra Virum
Saseline Sørensen

Saszeline "Line" Emanuelle Dreyer (født Saseline Sørensen den 26. juli 1982 i Perak, Malaysia) er en dansk sangerinde, sangskriver, model, aktivist, og tidligere studievært, der blev kendt som den ene halvdel af popduoen S.O.A.P. i slutningen af 1990'erne.

Karriere 
Fra 1998 til 2002 udgjorde hun, sammen med søsteren Heidi, popduoen S.O.A.P., der hittede såvel nationalt som internationalt med sange som ''Let Love Be Love'', "This Is How We Party" og "S.O.A.P. Is in the Air", skrevet af Remee. Gruppen solgte næsten to millioner album og singler på verdensplan.

Fra 2002 til 2003 arbejdede Saszeline som studievært på musikprogrammet Boogie på DR1, og i 2006 på TV3s boligprogram 2. g. th.. Hun har desuden arbejdet som model hos Scoop Models, samt indsunget introsangen til tv-serien Kim Possible på dansk.

Saszeline udgav sit første soloalbum, Restart, den 25. januar 2010 på Sony Music, Ord og Pladeproduktion og disco:wax. Førstesinglen "Best Friend", der er skrevet i samarbejde med Jonas Gülstorff, udkom den 5. oktober 2009.

Kontroverser 
Under COVID-19 epidemien i 2020 gjorde Saseline sig bemærket, da hun igennem sin Instagram-profil delte konspiratorisk materiale vedrørende en mulig kommende COVID-19 vaccine - blandt andet at Bill Gates har planer om at give alle en vaccine mod COVID-19, som indeholder en mikrochip.

Saseline fik lukket sin Instagram-profil 16. september 2020 efter gentagende deling af kontroversielt indhold om coronavirus. Blandt andet opfordrede hun sine følgere til at lade være med at bruge mundbind i offentlig transport, selv om det på daværende tidspunkt var et påbud fra myndighederne.

At hun delte kontroversielt indhold, havde flere gange fået Instagram til at fjerne hendes opslag. Det skete med den begrundelse, at opslagene indeholder "falske oplysninger". Saseline havde ca. 90.000 følgere på Instagram, da profilen blev lukket ned.

Privatliv 
Saseline er datter af en malaysisk-indisk-indonesisk mor og en dansk far. Hun er født i Malaysia, men er opvokset i Næstved med storesøsteren Heidi og lillebroderen Daniel samt endnu en bror.

Hun er tidligere kæreste med tennisspilleren Frederik Fetterlein, som hun mødte under optagelserne til Robinson Landskamp i Malaysia i august 2004. Saszeline fødte parrets første fælles barn, Sean, i februar 2008. Parret gik fra hinanden i september 2008.

Fra december 2009 til november 2010 var hun kæreste med DJ'en Morten Breum.

Den 22. februar 2015 fødte hun sønnen Dexter Christian Dreyer. Faren er Michael Dreyer, som hun var i et forhold med fra 2013 til juni 2016.

I 2016 skiftede hun fra fødenavnet Saseline Sørensen til Saszeline Emanuelle Dreyer efter et besøg hos en numerolog.

Solodiskografi

Solo 
Album
 Restart (2010)

Singler
 "Poster Girl" (2005)
 "Best Friend (2009)
 "I Hate to Say It" (2010)

Med S.O.A.P. 
 Not Like Other Girls (1998)
Miracle (2000)

Referencer

Eksterne henvisninger 
 
 

Tv-værter fra Danmark
Modeller fra Danmark
Sangere fra Danmark
Sangskrivere fra Danmark
Ansatte i DR
Dansksprogede forfattere fra Danmark
Jim Beam

Jim Beam er en bourbon-whisky produceret i Clermont, Kentucky, USA af familiefirmaet James B. Beam Distilling Co.

Eksterne henvisninger 

 Jim Beam – officiel website

Spirituosa
Etableret i 1795
Tjek på traditionerne

Tjek på traditionerne er en dansk, satirisk dokumentarserie på 10 afsnit, lavet af DR i 2000. Jule- og nytårsafsnittet vises hvert år.
Der er tradition for at nytårsafsnittet bliver vist hver nytårsaften lidt før kl. 24.

Medvirkende
Anders Johansen
Warny Mandrup

Eksterne henvisninger
 

DR-programmer
Must carry

Must carry er en betegnelse, der bruges om de tv- og radiostationer, som enhver ejer af fællesantenneanlæg i Danmark (herunder også kabel-tv-selskaber som YouSee og Stofa) har pligt til at distribuere ifølge Radio- og fjernsynsloven.

Det drejer sig om public service-kanalerne DR1,DR2, DR Ultra og Ramasjang, samt TV 2-regionerne-kanalerne, DRs radiokanaler P1, P2, P3 og P4 samt i et vist omfang den femte jordbaserede FM-radiokanal. Endvidere er distributørerne forpligtet til at distribuere de lokale tv- og radiostationer, der har sendetilladelse i det pågældende område. I praksis vil det sige, at kanalen 6'eren har "must carry"-status de fleste steder. I det politiske medieforlig 2010 udvidedes "must carry"-bestemmelsen til også at omfatte DR K, DR Ramasjang og Folketings-TV.
i 2012 blev TV2 en betalingskanal og derfor mister sin status som must carry-kanal.

Kanalerne skal, for at kunne opretholde deres "must carry"-status, være gratis at modtage. De må således ikke være brugerfinansieret, men alene reklamefinansieret. TV 2 Zulu mistede derfor sin must carry-status 1. januar 2003, da kanalen ophørte med at være gratis. TV 2 Charlie, TV 2 Film og TV 2 News har heller ikke "must carry"-status, idet kanalerne kræver abonnement.

Det aktuelle lovgrundlag er lov om radio- og fjernsynsvirksomhed.

Kilder 

Tv
Barzan Ibrahim al-Tikriti

Barzan Ibrahim El-Hasan al-Tikriti (17. februar 1951 i Tikrit – 15. januar 2007 ved hængning i Bagdad) (også: Barazan Ibrahim al-Tikriti og Barasan Ibrahem Alhassen) (arabisk: برزان إبراهيم الحسن التكريتي) var en af Saddam Husseins halvbrødre og den tidligere leder af Iraks hemmelige tjeneste, Mukhabarat.

Han blev af USA anset for at være medlem af "Saddams beskidte dusin", der var ansvarlig for tortur og drab i Irak. Amerikanske soldater fangede ham den 17. april 2003. Den 5. november 2006 blev han sammen med Saddam og tidligere chefdommer i revolutionsdomstolen, Awad Hamed al-Bandar, dømt til døden ved hængning. Han skulle have været hængt sammen med Saddam men da det den 30. december blev meddelt at Saddam var blevet hængt blev det kort tid efter meddelt at Barzan og Awads henrettelse var udskudt til efter Eid ul-Adha-helligdagene (4. januar 2007). Den 4. januar blev henrettelse udsat igen på grund af internationalt pres.

Den 15. januar blev Barzan henrettet sammen med den tidligere chefdommer ved revolutionsdomstolen, Awad Hamed al-Bander. Under hængningen af Barzan blev hans hoved skilt fra kroppen.

Noter 

Personer henrettet ved hængning
Hussein-familien
Sikorsky UH-60 Black Hawk

Sikorsky UH-60 Black Hawk er en mellemstor bredt anvendelig helikopter med dobbeltturbine og enkel hovedrotor. Den er i brug i militæret i mere end 20 lande, heriblandt USA, Australien, Israel og Østrig.

UH-60 kan bruges til mange forskellige opgaver, bl.a. taktisk transport, elektronisk krigsførelse og evakuering af sårede. UH-60 blev konstrueret for at erstatte Bell Bell UH-1 Iroquois i 1972 og blev sat ind i tjeneste i 1979.

Udgaver 
 SH-60 Seahawk - Multimission maritime helikopter
 HH-60 Pave Hawk – til redningsaktioner på landjorden samt væbnet redningshelikopter (''combat SAR).
 HH-60J Jayhawk – US Coast Guards søredningshelikopter.
 Sikorsky MH-60R Seahawk – maritim rednings- og antiubådsudgave.
 S-70A Firehawk – civil udgave til brandslukning, bl.a. med en større vandtank til slukning af skovbrande.

Se også 
Black Hawk Down

Eksterne henvisninger 

Militære transporthelikoptere
United Technologies Corporation
Angels Fall First

Angels Fall First er fra det symfoniske metal-band Nightwishs debutalbum som blev udgivet i 1997 gennem Spinefarm Records. Den indskrænket version på 500 oplag indeholder kun syv numre hvor to af dem ikke er på den rigtige version. 

Sangen "Elvenpath" bruger et lydklip fra prologen i Ringenes Herre instrueret af Ralph Bakshi.

Numre 
 "Elvenpath" – 4:40
 "Beauty Of The Beast" – 6:24
 "The Carpenter" – 5:57
 "Astral Romance" – 5:12
 "Angels Fall First" – 5:34
 "Tutankhamen" – 5:31
 "Nymphomaniac Fantasia" – 4:47
 "Know Why The Nightingale Sings" – 4:14
 "Lappi (Lapland)" 
 "A Return to the Sea" (Bonusnummer) – 05:48
 "Once Upon a Troubadour" (Bonusnummer) – 05:22

Musikere 
 Tarja Turunen – Vokal
 Erno "Emppu" Vuorinen – Guitar, bas
 Tuomas Holopainen – Keyboard, vokal
 Jukka Nevalainen – Trommer

Gæste musiker 
 Esa Lehtinen – Fløjte

Debutalbum fra 1997
Nightwish
Colnago

Colnago er en italiensk cykelfabrikant oprettet i 1952 af Ernesto Colnago.

I 1955 begyndte Ernesto Colnago (13 sejre som professionel) at bygge andre cykelrytters cykler, I 1957 bygger Ernesto Colnago rammen som Team Chlorodonts´s Castone Nencini vinder Giro d'Italia på. Hermed er cykelstellet Colnago klar til ar dominere den internationale cykelscene helt op til i dag.

Colnagos velkendte trekløver logo (Asso di fiori) bliver introduceret i 1970 efter Michele Dancellis sejr i Milano-San Remo 1974 bliver året hvor Colnago første gang bliver officiel sponser for et cykelhold (Team  SCIC). Indtil da har Colnago sponsoreret enkelte ryttere.

Colnagos varemærke har altid været de flotte farverige lakeringer. 
Colnago har produceret cykler i både stål, aluminium, titanium og carbon (visse modeller er dog udgået). Især colnagos stålramme Master x-light betragtedes i cykelkredse som en af de ypperste stålrammer. 
Langt over 5000 professionelle løb er gennem tiderne blevet vundet på en colnagoramme.

Eksterne henvisninger 

 www.colnago.com

Sportsudstyrsproducenter fra Italien
Cykelproducenter
Cykelmærker
Etableret i 1952
Tarja Turunen

Tarja Turunen (født 17. august 1977) er en finsk sangerinde, der var med til at starte gruppen Nightwish.

I starten spillede hun klaver, og senere begyndte hun at spille på fløjte. Hun har også spillet en del på trommer. Senere startede hun på en musikskole i Savonlinna, hvor hun også begyndte at studere klassisk sang, og bestemte sig for at blive operasangerinde. Tidligere sang hun rytmisk, og det var specielt sange af Whitney Houston, hun var glad for.

For tiden (2007) bor hun i både Helsinki og Argentina sammen med sin mand Marcelo Cabuli, som også er hendes manager og i øvrigt også var manager for hendes band fra 2003 og til hendes fyring.

Diskografi

Gæsteoptræden og sideprojekter 
 Savonlinnan Taidelukion, Romeo ja Julia (1995)   
 Uotinen & Waltari, Evankeliumi (1999)
 Beto Vazquez Infinity, Battle of Valmourt (2001)        
 Beto Vazquez, Infinity (2001)   
 Beto Vazquez Infinity (2001)   
 Anssi Tikanmäen Yhtye, Perinteinen POP -Levy (2001)
 Beto Vazquez Infinity, Wizard (2002)   
 Martin Kesici with Tarja, Leaving You For Me (2004)    
 Noche Escandinava II (2005)
 Noche Escandinava II (2005)
 Schiller: Tag und Nacht (2005)
 Scorpions: The Good Die Young fra albummet Sting in the Tail (2010)

Solo 
 Yhden Enkelin Unelma (2004) 
 Yhden Enkelin Unelma (2004)
 One Angel´s Dream (2004)
 Henkäys ikuisuudesta (2006)
 My Winterstorm (2007)
 What Lies Beneath (2010)

Eksterne henvisninger 

 
 

Sangere fra Finland
Nightwish